Мөнир Шаһиев

Шаһиев Мөнир Әхмәтҗан улы (2 февраль 1929 ел) — укытучы, совет һәм фирка органнары хезмәткәре, җәмәгатьче. Башкортстан Республикасының атказанган мәдәният хезмәткәре (1995), Коншак районының мактаулы гражданы (2000)Шагеев Мунир Ахметьянович

 Биографиясе 
Мөнир Әхмәтҗан улы Шаһиев 1929 елның 2 февралендә Чиләбе өлкәсенең Коншак районы Биктимер авылында туган. 1973 елда Чиләбе дәүләт педагогия институтын тәмамлый.

Яшүсмер егет 1943 елдан олылар белән беррәттән «Коммуна» колхозында (Солтанай авылы) төрле эшләрдә хезмәт сала.

1945-1989 елларда район мәктәпләрендә башлангыч сыйныфлар һәм тарих укытучысы, Күлмәк авыл советы рәисе, КПСС-ның Коншак район комитетының инструкторы, «Кояш» совхозы фирка комитеты секретаре була.

1993 елда Мөнир Әхмәтҗан улы Коншак районын торгызу буенча милли программаны эшләүчеләрнең берсе. Күп тапкырлар җәмәгать чараларын, шул исәптән Чиләбе өлкәсендә Башкорт мәдәнияте һәм иҗаты көннәрен үткәрүне, Чиләбедә, Уфада, Аргаяш районында һ.б. Коншак көннәрен, Сабантуй милли бәйрәмен, Коншак районы башлыгын дини общиналар җитәкчеләре белән очрашуны оештыра. Коншак, Бәгәрәктамак, Караболак, Халит авыл советларында хатын-кыз клубын, татар-башкорт мәдәни үзәкләрен (1990 нчы еллар башыннан аның рәисе була) оештыручыларның берсе. Татарларның 1-нче бөтендөнья конгрессы, башкортларның 1-нче бөтендөнья корылтае делегаты.

 Искәрмәләр 

 Сылтамалар 

 Портал Челябинской области. Шагеев Мунир Ахметьянов

Төркем:СБКФ әгъзалары
Төркем:Укытучылар
Төркем:Башкортстанның атказанган мәдәният хезмәткәрләре
Төркем:Чиләбе өлкәсендә туганнар
Төркем:Википедия:Замандашлар биографиясе
Төркем:1929 елда туганнар
Төркем:2 февраль көнне туганнар